
Projekteerimistingimuste määramine

( Kreenholmi tn.10, viiekorruselise korterelamu rekonstrueerimine )

Vastavalt Kohaliku omavalitsuse korralduse seaduse § 30 lg 1 p 2, ehitusseaduse §19 lõike 3  ning Narva Linnavolikogu 26.08.2004 määrusele nr. 42/38 „Narva Linnavalitsuse projekteerimistingimuste määramise delegeerimise õigus”
Narva Linnavalitsus annab korralduse:

Määrata projekteerimistingimused  Kreenholmi tn.10  viiekorruselise korterelamu  rekonstrueerimise ehitusprojekti koostamiseks.  

1. ÜLDANDMED

	1.1  Tellija 
	KÜ ”Kreenholmi 9 plus” 
Aadress: Kreenholmi tn.9-39, Narva linn

	1.2  Asukoht, algandmed:


	Narva linn, Kreenholmi tn.10
Maakasutuse sihtotstarve: Korruselamumaa.

	1.3  Lähteülesanne on kehtiv                
	2 aastat alates otsuse jõustumisest.

	1.4 Lähteülesande koostamise alus     

1.4.1 Projekteerimistingimuste taotlus 05.04.2006.a. nr 426/1-11    
         Irina Andrejeva - juhatuse liige 
1.4.2 Ehitusseadus

1.4.3 Eestis kehtivad normatiivid, EPN.


2.   PROJEKTEERIMISE EESMÄRK

2.1 Projekti koostamise eesmärgiks on viiekorruselise korterelamu rekonstrueerimine.
3.  ÜLDNÕUDED 
3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.4 Projekt peab olema heaks kiidetud kõigil seadusega ettenähtud juhtudel*.

3.5 Väljastatud projekteerimistingimused lisada projekti kausta.

3.6 Ehitusprojekt koostada vastavalt Eesti standardile EVS 811:2002. 
3.7 Esitada töödekorraldamise projekt, näidates ära ajutise piirdega materjalide  ladustamise kohad, ohutustehnika, transpordi liikumise ajutine skeem.
3.8 Esitada Arhitektuuri ametisse hoone välisviimistluse ja arhitektuurse osa eskiis (vähemalt 2 värvilahenduse varianti) heakskiidu saamiseks.
3.9 Esitada asbesti sisaldavate konstruktsioonide lammutamise kohta koostatud tööplaan vastavalt kinnitatud Vabariigi Vakitsuse 02.02.2000.a  määrusele nr. 32 ja EV Tööinspektsiooni 03.12 . 1992.a käskkirjale nr. 38.
4.  ARHITEKTUURSED JA LINNAEHITUSLIKUD TINGIMUSED 

4.1 Katusekatte materjal: plekk, kivi jmt., tuldtõkestav, vastavalt ehitusmaterjalide ja-toodete terviseohutuse nõuetele. 
4.2 Katuse tüüp ja kalle: olemasolev.
4.3 Hoone  kõrgus: olemasolev.
4.4 Välisviimistlus: kasutada ajas kestvaid, keskkonda sobivaid kvaliteetmaterjale. Kasutada kombineeritud linna keskkonda sobivaid värvilahendusi. Välisviimistlus ja värvilahenduse pass esitada projekti koosseisus.

4.5 Trepikodade klaasimine: akende vahetamine olemasolevates mõõtmetes.

4.6 Korterite aknad: valged aknaraamid, vahetamine olemasolevates mõõtmetes.

4.7 Peasissepääsu uste vahetamine: olemasolevates mõõtmetes, tuldtõkestavad.

4.8 KÜ territooriumi heakorrastustööd: vajaduse korral lahendada projekti koosseisus.

4.9 Fassaadide  remont  vastavalt ehituslike piirdekonstrurtsioonide seisundi tehnilisele ekspertiisele. 

5.  ERITINGIMUSED

 5.1         Enne projekteerimise algust tuleb läbi viia hoone seisundi tehniline ekspertiis. 

6.  KOOSKÕLASTUSED
6.1       Ida-Virumaa Päästeteenistus Narva Komando;
6.2       Narva Linnavalitsuse Arhitektuuri- ja Linnaplaneerimise Amet;
7. RAKENDUSSÄTTED

7.1       Korraldus jõustub seadusega ettenähtud korras.

7.2       Korralduse võib vaidlustada Tartu Halduskohtus Jõhvi kohtumaja 30 päeva jooksul            arvates korralduse  teatavakstegemisest

Tarmo Tammiste      
	Ants Liimets

Linnapea

Linnasekretär

*Märkus:

             Taotlejale on selgitatud Ehitusseaduse (RT I 2002, 47, 297 ) nõuded:

1. Paragrahv 12 lõike 2 „...Ehitusluba ei anna õigust ehitusloale märgitud maaüksuse või ehitise

             omaniku loata ehitada „.

